google/wiki40b huggingface dataset:
Kvasibiennal oscillasjon

Den kvasibiennale oscillasjonen (kvasi-toårig svingning eller på engelsk quasi-biennial oscillation (QBO)) er en kvasiperiodisk oscillasjon i det sonale vindmønsteret i stratosfæren over ekvator. Svingingen har en periode på omtrent 28–29 måneder. Det skiftende vindmønsteret utvikler seg i toppen av den lavere stratosfæren og forplanter seg nedover med omtrent én km per måned før det løser seg opp ved den tropiske tropopausen. Den nedoverrettede bevegelsen av østavinden oppstår sjeldnere enn med vestavinden. Amplituden på den østlige fasen er omtrent to ganger så stor som amplituden til den vestlige fasen. På toppen av det vertikale QBO-området dominerer østavinden, mens man i bunn av dette området har større sannsynlighet for å få vestavind.

Teori

Den kvasibiennale oscillasjonen ble oppdaget på 1950-tallet, men det tok litt tid før man fant ut av årsaken til at den oppstod. Radiosondeoppstigninger viste at fasen ikke hang sammen med den årlige syklusen, som er tilfelle for alle andre stratosfæriske sirkulasjoner. På 1970-tallet oppdaget man at den periodiske reverseringen av vindmønsteret er drevet av atmosfæriske bølger som forplanter seg oppover fra den tropiske troposfæren og løser seg opp i stratosfæren ved strålingsavkjøling. Opphavet til disse bølgene ble derimot mye diskutert, men de siste årene har man stort sett vært enige om at tyngdebølger har stor innvirkning.

Konsekvenser

Konsekvenser av den kvasibiennale oscillasjonen omfatter blant annet sekundær sirkulasjon som blander stratosfærisk ozon. I tillegg påvirker den monsunnedbøren og den stratosfæriske sirkulasjonen på den nordlige halvkule om vinteren (brå stratosfærisk oppvarming)

Observasjoner ved hjelp av værballonger

Freie Universität Berlin har et datasett fra radiosondeobservasjoner fra Kanton Island i Stillehavet, Maldivene og Singapore. Dette ble brukt til å lage denne figuren på 1980-tallet.
Strandteger

Utseende

Strandteger er mellom 2 og 8 mm. lange. Øynene er store, nyreformede, markerte og lett synlige, de buler ut til siden. Kroppen er vanligvis brun eller svart, ofte spraglete, den er gjerne oval og forholdsvis bred. Beina er temmelig lange og slanke.

Levevis

Strandteger finnes helst langs vannkanten både ved ferskvann og saltvann (havstrender). Men strandteger kan også finnes et stykke fra vannet. De lever ikke i vannet, men på jordoverflaten, og foretrekker gjerne steder med litt mudder, tang og lignende. 
De er rovdyr og lever av andre mindre dyr, som de fanger og suger kroppsvesken ut av.
Strandteger kan gjøre et hopp dersom den føler fare, og kan på den måten unngå å bli et byttedyr. De er i det hele tatt uvanlig kvikke til teger å være, de fleste av artene flyr også godt.
Eggene legges i gress og mose.
Strandteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Sirup

Sirup (norrøn sirop, fra arabisk شراب sharab, drikk, via latin siropus) er i matlaging en betegnelse på flere flytende søtningsmidler som fremstilles av ulike råstoffer.
Når ordet sirup brukes alene, tenker man vanligvis på det som fremstilles av sukkerrør eller sukkerroer ved raffinering. Det har en flytende form og en gyllen farge. Det brukes i stor grad til baking og annen matlaging.
Lignende søtningsmidler fremstilles av annet plantemateriale, som sevjen fra visse trær. Særlig kjent er lønnesirup, som fremstilles av sevjen fra noen lønnetrær i Nord-Amerika. Også sevjen fra bjørk kan brukes til å fremstille et slikt søtningsmiddel. I USA er det en omfattende bruk av maissirup i næringsmiddelindustrien.
Sirup er også betegnelse på ikke-drikkeferdig råsaft av solbær, rips, bringebær, jordbær eller kirsebær. Sirup kan inneholde mindre råsaft enn saft, men ikke mindre enn 40 gram per 100 gram.

Sirup for drikkevarer

Et utvalg av drikkevarer trenger søtningsstoffer for å oppveie surheten av noen av juicene som benyttes oppskrifter. Sukker løser seg ikke lett i kalde drikker eller etylalkohol. Siden de følgende siruper er væsker, er de lette å blande med andre væsker i blandede drikkevarer, noe som gjør dem overlegne alternativer til strøsukker.

Sukkerlake

Sukkerlake eller klar sirup (engelsk: Simple syrup) som benyttes til å lage drinker i barer. Sukkerlake er laget ved å røre om strøsukker i varmt vann i en kjele til sukkeret er oppløst, og deretter avkjøle oppløsningen. Vanligvis kan forholdet mellom sukker og vann variere mellom 01:01-02:01. Sukkerlake kan anvendes som søtningsmiddel. Men siden den fort blir geleaktig når pektin er lagt til, er dens primære kulinariske bruk som base for fruktsauser, pålegg og syltetøy.

Smaksstoffsirup

Smaksstoffsiruper (engelsk: flavoured syrup) er laget ved å tilsette smaksstoff til en enkel sirup. For eksempel er syrupus aromaticus fremstilt ved å tilsette visse mengder av appelsinsmak- og kanelvann til enkel sirup. Denne type sirup er vanlig brukt i kaffebarer, spesielt i USA, for å smakstilsette drikke.

Gommesirup

Gommesirup (engelsk: Gomme syrup eller gum syrup; gomme er fransk for «gummi») er en ingrediens som vanligvis brukes i blandede drinker. Det er også ofte brukt som et søtningsmiddel for avkjølt kaffe i Japan. Som bar-siruper, er det en 02:01 sukker og vann-blanding, men har en ekstra bestanddel av gummi arabikum som virker som et emulgeringsmiddel. Gommesirup er laget med høyest mulig andel av sukker i vann som er mulig, mens gummiarabikum hindrer at sukkeret utkrystalliserer og lagger en glatt tekstur.
Puijon hyppyrimäet

Historie

Det første hopprennet i Kuopio ble arrangert i 1886, bare noen uker etter at det første hopprennet i hele landet var blitt arrangert i Helsingfors. Kuopios første ordentlige hoppbakke ble bygd i Huuhanmäki i 1901, og ti år senere ble det for første gang bygd en hoppbakke i Puijo. Et renn i Puijo i 1915 hadde rundt 800 tilskuere og hopp over 20 meter. En ny hoppbakke i Puijo ble bygd i 1926, men bare tre år etter måtte den erstattes av enda en ny bakke. I den bakken kunne det hoppes rundt 45 meter.
Etter 2. verdenskrig ble det bygd en 90-metersbakke, Finlands største hoppbakke på den tiden. 25 000 tilskuere så åpningsrennet 20. mars 1949, der Matti Pietikäinen satte bakkerekord med 86 meter. En 50-metersbakke ble bygd ved siden av 90-metersbakken i 1958. Den første småbakken med plastmatter ble bygd midt på 1970-tallet. Foran junior-VM i 1983 ble tretårnet i normalbakken erstattet av et moderne tårn, og også normalbakken fikk da plastmatter.
Verdenscuprenn i hopp ble første gang arrangert i Kuopio 1. februar 1995. Snømangel i Mellom-Europa i desember 1994 gjorde at flere verdenscuprenn måtte avlyses. FIS ønsket å sette inn ekstra renn senere i sesongen, og takket ja da den senere kjente hopptreneren Mika Kojonkoski, som bodde og fremdeles bor i Kuopio, foreslo å arrangere verdenscuprenn i normalbakken der. Siden da har verdenscupen i hopp årlig hatt renn i Kuopio, bare med unntak av sesongen 2002/03.
En ny storbakke (K120) ble i 1997 bygd ved siden av normalbakken, og fra og med 1998 har alle verdenscuprennene blitt holdt i den.
I november / desember 2000 ble det holdt hele fire verdenscuprenn på rad i storbakken i Kuopio. De to siste rennene ble flyttet fra Lillehammer på grunn av snømangel. Det var ikke verdenscuprenn i Kuopio sesongen 2011/12. Ifølge leder for FIS' hoppkomité, Jouko Törmänen, skyldes det at organiseringen av verdenscuprennet i sesongen 2010/11 var for dårlig. Kuopio var imidlertid tilbake på verdenscupprogrammet igjen i 2012/13-sesongen.
Xingbin

Xingbin (kinesisk: 兴宾区; pinyin: Xīngbīn Qū ) er et bydistrikt i byprefekturet Laibin i den autonome region Guangxi i Folkerepublikken Kina. Det har et areal på 4.404 km² og teller ca en million innbyggere (2004).
Vinterjunko

Hekking

Den hekker i Nord-Amerika og Arktis.
Fylkesvei 2788

Fylkesvei 2788  går mellom Bakkerud og Dokken i Flesberg. Veien er 3,5 km lang.
Frem til 2019 hadde veien betegnelsen Fylkesvei 101.
Zuoyun

Zuoyun (kinesisk: 左云县, pinyin: Zuǒyún Xiàn) er et fylke i byprefekturet Datong i provinsen Shanxi i Folkerepublikken Kina. Det har et areal på 1 314 km² og har ca. 140 000 innbyggere.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Helicophidae

Utseende

Små til middelsstore (vingespenn 8–15 mm), gråspraglete vårfluer. Antennene er høyst så lange som forvingen. Hodet mangler punktøyne (ocelli), maksillarpalpene er fem-leddete hos begge kjønn. Forvingen er avlangt-oval, årenettet er ofte noe ulikt hos hannen og hunnen, begge har et ganske stort område uten årer ved vingespissen. For- og mellombeina har to sporer, bakbeina fire.

Levevis

Larvene lever i klare, rasktstrømmende bekker i skog. De lager litt krumme larvehus av sandkorn og planterester.

Utbredelse

Familien er bare kjent fra Australia, Ny-Caledonia, New Zealand og Chile. 18 av de 42 til nå kjente artene lever bare på Ny-Caledonia.
Musashi Mizushima

Karriere

Musashi Mizushima startet sin profesjonelle karriere i São Paulo i 1984. Han har også spilt for Portuguesa, Santos, Hitachi og Yokohama Flügels.
Han har tidligere vært trener for Fujieda MYFC.
San Marinos kommunistiske parti (marxist-leninistisk)

San Marinos kommunistiske parti (marxist-leninistisk) (Partito Comunista (Marxista-Leninista) di San Marino) var et kommunistisk parti i San Marino. Partiet stilte liste i parlamentsvalget 1969 (1.24%), men fikk ingen mandater.
Bendelormer

Utseende

Kroppen er ofte tredelt, med scolex («hode»), strobila («hals») og en lang kropp som er sammensatt av flere små ledd, kalt proglottid. Skolex er rundt og er utstyrt med haker eller sugekopper slik at bendelormen kan feste seg til verten. Her sitter også nerveceller og sanseorgan. Nye proglottider dannes kontinuerlig bak hodet gjennom strobilering. De har ikke tarmkanal. Næringen tas opp gjennom kroppsveggen.

Levevis

Bendelormer lever i kroppshulen eller tarmen til virveldyr som parasitter. Kroppen kan bestå av mellom 1 og 45 000 små segment. Hvert av segmentene er begynnelsen på en ny bendelorm. Hvert segment har både hunnlige og hannlige kjønnsorgan, enten på den ene eller begge sider av segmentet. Segmentene nærmest hodet og halsen er yngst og ikke utviklet. Segmentene lengre bak er ferdig utviklet, det vil si kjønnsmodne bendelormer. De aller siste segmentene har også befruktede egg.
Livssyklusen er komplisert. Bendelormer lever i tarmen eller kroppshulen til sin vert, et virveldyr. De er enormt fruktbare, men bare ganske få av avkommet kommer så langt at de blir fullt utvokste. De fleste artene må innom to ulike verter. Det første «stadiet» forlater verten sammen med dens avføring. Dette er larvestadiet og dersom det lykkes for bendelormen vil den finne sin mellomvert, et virveldyr eller noen ganger hos virvelløse dyr. Her utvikles den og lever som parasitt. Bendelormen finner sin «sluttvert» vanligvis ved at denne spiser «mellomverten».
Obstetrikk

Obstetrikk (fra Latin obstare å stå ved) er den kirurgiske spesialiteten som omhandler behandling av mødre og fostre under graviditet og fødsel. Obstetrikk omfatter også sykdommer i barseltiden, mens sykdommer hos barnet etter fødsel regnes under pediatri (barnesykdommer) og ivaretas av en pediater (barnelege). De fleste obstetrikere er også gynekologer.
Ved større sykehus er det både fødeavdeling og gynekologisk avdeling som betjenes av de samme legene. For medisinerstudenter behandles gynekologi og obstetrikk gjerne i samme lærebok.
Se også Obstetrikk og gynekologi
Aftenlandet (band)

Aftenlandet er en norsk visepopgruppe dannet i 1996 i Bergen Sven Erik Vaksdal. Aftenlandet er satt sammen av etablerte musikere fra Vestlandet. Besetningen på de to første platene var Sven Erik Vaksdal, Astrid Kloster, Mats Grønner, Halvor Folgerø, Tor Bjarne Bjelland og Aage Vaksdal. 
Melodiene er i hovedsak skrevet av Sven Erik Vaksdal, med bidrag fra Aage Vaksdal, Mats Grønner og Astrid Kloster samt gjester. Aftenlandet har blitt vel mottatt av de fleste radiostasjonene med mange av sine sanger. Spesielt "Du" og "Morgon i mai" er hyppig brukt av forskjellige radiokanaler.  Aftenlandet er kjent for å tonesette melodier med lyrikk av bla. Jakob Sande, Arnt Birkedal, Per Olav Kaldestad, Jon Hjørnevik m.fl. I 1997 platedebuterte de med albumet Aftenlandet. 
Blant annet kan nevnes at gitarist Grønner hadde bakgrunn fra en rekke konstellasjoner og spilte parallelt med Chocolate Overdose, Unge Frustrerte Menn, Jan Eggum, Trond-Viggo Torgersen + utallige andre artister. Aage Vaksdal har parallelt jobbet med mye forskjellige musikk og teateroppsetninger med bl.a Jon Eikemo og Sogn & Fjordane Teater. Halvor Folgerø har i tillegg til sin journalistjobb i NRK hatt flere konsertoppdrag med bl.a  Finn Tokvam, Finn Eriks mm. Tor Bjarne Bjelland som studiomusiker med Robert Post, TNT og utallige andre band. Astrid Kloster de siste årene gitt ut to soloplater, og turnerer med sitt orkester fra Stavanger. Den ene platen var et samarbeid med Kenneth Sivertsen, og en hyllest til han og hans musikk. I 1999 tok Aage Vaksdal en pause fra bandet og hans erstatter ble Atle Halstensen. Aage Vaksdal var tilbake da den fjerde platen ble innspilt.  
Bandet har hatt en lengre pause fra 2006, og er nå i gang med forberedelser til nytt album 2013/14. Aftenlandet har også samarbeidet med Rita Eriksen, Kenneth Sivertsen, Jon Eikemo, Göran Fristorp, Odd Nordstoga, Jan Toft m.fl.
Malayocassis

Utseende

Middelsstore, bredt ovale, blanke, gulbrunaktige (i alle fall på døde eksemplarer) skjoldbille med mørkere midtfelt. Kroppens midtparti er rødbrunt til svart, de utvidete sideflatene brungule. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen nesten sirkelrund. Pronotum er rundet, dekkvingenes "skuldre" spisst framskytende. Oversiden er varierende punktert, kan være grovt og uregemessig eller delvis med fine punktrader.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i slekten Zizyphus (Rhamnaceae).

Utbredelse

Artene er utbredt i Malaysia, Indonesia og Filippinene.
Palma Press

Palma Press (russisk: Палма Пресс) er en uavhengig russisk forlag. Det ble grunnlagt i februar 2008 i Moskva. Det gir ut manga og tegneserier. Tegneseriene og mangaene det gir ut er markedsført til et publikum eldre enn 16 år.
Guo Xi

Guo Xi (kinesisk: 郭熙; pinyin: Guō Xī; Wade–Giles: Kuo Hsi; født i 1020 i fylket Wen i Henan i Kina, død 1090 i Kaifeng) var en kinesisk landskapsmaler i Shan shui-stil og kunstteoretiker.
Han samlet skrevne kommentarer om landskapsmalerier.
NM i mangekamp 1994

NM i mangekamp 1994 var en del av NM i friidrett 1994, og ble arrangert som et eget mesterskap på Svenningmoen Stadion i Overhalla, 
11. og 12. juni.
Det ble konkurrert i tikamp for menn og sjukamp for kvinner.
North Sea Network

North Sea Link er en undersjøisk høyspent likestrømsoverføring under bygging mellom Norge og Storbritannia. Det er et felles prosjekt av nettoperatørene Statnett og National Grid plc. Forbindelsen vil ha en kapasitet på 1 400 MW og vil med sine 720 km være verdens lengste undersjøiske kabel. ABB er ansvarlig for byggingen av likeretterstasjonene, og vil i NSL levere et system basert på HVDC light teknologi. Spenningsnivået er 515 kV. Det vil bli bygget likeretterststasjoner i Kvilldal på norsk side, og i Blyth på britisk side. 
Prosjektet skal stå ferdig i 2023.

Historikk

Prosjektet ble først foreslått 2003 da Statnett og National Grid utarbeidet en 1 200 MW forbindelse mellom Suldal i Norge og Easington, County Durham i Storbritannia. Dette prosjektet ble avbrutt.
6 oktober 2009 gjorde Statnett og National Grid kjent at de gjennomf·rte en mulighetsstudie av kabelforbindelsen. Ifølge forstudien ville prosjektet være økonomisk og teknologisk gjennomførbart. Det skulle være en kommersiell kabel i felles eie av Statnett og National Grid NSN Link Limited, en avdeling under National Grid.  Mars 2015 offentliggjorde Statnett og National Grid en beslutning å «starte anleggsfasen», en måned etter å ha kunngjort «Nemo link», en liknende forbindelse mellom Storbritannia og Belgia.
I en studie som Markedskraft utførte i 2014 viser at nettoeksporten fra Norge kan bli 10 TWh i 2020. Dette er nesten like mye som kabelens maksimale kapasitet. Årsaken er at Storbritannia vil komme til å legge ned mange kullkraftverk i årene som kommer. Som en følge av dette forventes det at Norge ikke vil å ha noe kraftoverskudd i 2020, dette til tross for utbygging av mange småkraftverk og andre fornybare kilder. Prisen for elektrisk kraft i Norge er som en følge av disse kabelforbindelsene beregnet til å øke med cirka 4 øre/kWh. Samme konklusjoner har Statnett kommet frem til: I sine konsesjonssøknader for kablene til Storbritannia og Tyskland har Statnett beregnet prisøkningen til å bli cirka 4 øre/kWh i 2020, og nesten 3 øre/kWh i 2030 sammenlignet med om kablene ikke var bygget.

Trasé

Kabelen vil gå fra Kvilldal, Suldal i Norge til Blyth ved Newcastle i Storbritannia.  Utarbeidelsen av traséen ble utført av MMT i 2012. Sjøkabelterminalen skal plasseres i Hylen innerst i Hylsfjorden, kraftledningen fra Kvilldal skal føres gjennom en egen tunnel noe vest for Hylstunnelen.
Forbindelsen kan også koble til vindmølleparker i Nordsjøen, og også offshore olje- og gassplattformer, og bli hovedforbindelsen i det foreslåtte North Sea Offshore Grid.

Teknisk beskrivelse

Kabelen skal bli 730 kilometer lang.  Den har en planlagt overføringskapasitet på 1,400 MW. Den er antatt å ville koste €2 milliarder og tas i drift i 2021.  Sjøkabelen skal levers av Prysmian. Den slkal produseres  av Arco Felice i Napoli, Italia, og den skal legges av spesialskipet Giulio Verne.  Kabel for avsnittene gjennom fjord, tunnel og innsjø, sjøkabelterminalen i Norge skal produseres av fabrikken i Halden og leveres av Nexans.  Den skal legges ved hjelp av Capjet trenching system og spesialskipet Skagerrak.  Omformerstasjonene skal bygges og installeres av ABB Group.
Let It Be Christmas

Let It Be Christmas er et countryalbum (studioalbum) av Alan Jackson utgitt på Arista Nashville 5. november i 2002. Albumet inneholder tradisjonell julemusikk og fulgte opp Honky Tonk Christmas fra 1993.
Tynnhalesau

Tynnhalesau er den sauetypen som er mest vanlig i verden, også i Norden. Omkring 75 prosent av alle sauer i verden tilhører denne gruppen. Motsatsen til tynnhalesau er tykkhalesau, som utgjør omkring 25 prosent.
Tynnhalesau særpreges av den lagrer kroppsfettet fordelt over størsteparten av kroppen. Det gjør kjøttet fetere. Den oppsto i den fruktbare halvmåne og regnes som den sauetypen som ble først domestisert.
NM i svømming langbane 1982

NM i svømming langbane 1982 ble arrangert i Kongsten 8.-11. juli 1982.
Reisesjekken

Trivia

Den kjente Frp-politikeren Øystein Hedstrøm møtte sin fremtidige kone i dette programmet i 1993.
Agnorimus masumotoi

Utseende

En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.

Utbredelse

Arten er utbredt i Vietnam.
Aphra Behn

Bakgrunn

Livet til Aphra Behn er dårlig dokumentert. Hun var datter av barbereren Bartholomew Johnson og Elizabeth Denham, og døpt den 14. desember som Eaffry Johnson. Navnet er også blitt stavet Eaffrey, Afra, Affara og Aphara, i tillegg til Aphra og kallenavnet Astrea.

Spion

I 1663 var hun trolig i en engelsk koloni ved Surinam-elven på østkysten av daværende Venezuela, senere del av den nederlandske kolonien Surinam, og kan allerede da ha vært spion. Tilbake i Europa giftet hun seg med en herr Behn, en «Dutch» (nederlandsk eller tysk) kjøpmann som kan ha hett Johan, men ellers er ukjent, og forsvinner ut av nedtegnet historie etter få år. Noen forskere regner mannen som et påfunn av Aphra for å få en mer respektabel status som enke.
I 1666 ble Aphra Behn sendt til Nederland, som England lå i krig med, som spion av den engelske kongen, Charles II. Hun slo seg ned i Antwerpen og tok kontakt med William Scot, en republikaner som kongen håpet kunne overtales til å bli dobbelagent. Hun lyktes, og skal ha brukt kodenavnene Astrea og Celedon om seg selv og Scot, etter en av hans favorittbøker, Astrée av Honoré d'Urfé.
Det er usikkert om Behn fikk betaling for sitt arbeide av kongen. I alle tilfelle satte hun seg i gjeld for å komme tilbake til England i 1668, og havnet i gjeldsfengsel, men slapp ut i 1669 etter at en ukjent fremmed betalte gjelden hennes.

Forfatter

Fra 1670 skrev Aphra Behn for å livnære seg, og det første skuespillet hennes, den romantiske komedien The Forc'd Marriage, kom ut i 1671 som en suksess. Hun gav ut flere skuespill og romaner, i tillegg til dikt og pamfletter. Behn selv var regnet som sjarmerende og generøs, og fikk en stor vennekrets, samtidig som hun som enslig kvinne fikk et noe skandalepreget ry på seg. Det at hun var kvinne ble også brukt mot henne av kritikere, men Behn gav ofte svar på tiltale.
Behn døde den 16. april 1689 og ble gravlagt i Westminster Abbey. Gravskriften lyder: «'Here lies a Proof that Wit can never be/Defence enough against Mortality».

Om forfatterskapet

Aphra Behn skrev 17 teaterstykker, 14 romaner og et utall vers og oversettelser.
Stykkene er realistiske med islett av sentimentalitet, og legger vekt på det eksotiske og overraskende. De handlet gjerne om kjærlighet og tok ofte opp tvangsekteskap eller griske giftermål. I senere tider ble de regnet som alt for vulgære, og ble sjelden lest eller studert. Interessen har siden tatt seg opp, både fordi Behn var en tidlig kvinnelig forfatter og fordi verkene er litterært og kulturelt interessante.
Det mest populære skuespillet var i samtiden The Rover (to deler, utgitt i 1677 og 1681), om en gruppe engelske rojalister i Spania under den framtidige kong Charles IIs eksil der. Senere har romanen Oroonoko, or, the History of the Royal Slave overskygget skuespillene, ettersom de hadde stor innvirkning på utviklingen av romansjangeren, og fordi den tok opp afrikanere fanget og transportert for å bli slaver i Amerika.
Peng'an

Peng'an (kinesisk: 蓬安县; pinyin: Péng'ān Xiàn) er et fylke i provinsen Sichuan i Folkerepublikken Kina. Det ligger i byprefekturet Nanchong.
Befolkningen var på 675 280 innbyggere i 1999.
Tjänstemännens Centralorganisation

Tjänstemännens Centralorganisation (TCO) er en svensk hovedsammenslutning som ble dannet i 1944 gjennom en sammenslåing av de privatansattes topporganisasjon og de statlig og kommunalt ansattes organisasjon. Leder siden 2019 er Peter Hellberg.
TCOs 14 medlemsforbund har omtrent 1,3 millioner medlemmer.
Gash-Barka

Administrasjon

Lederen for regionen er en administrator, som bli utnevnt av presidenten. Nåværende administrator Mohammed Hamid, som tok over etter Musa Rab'a i 2012 .

Regionalforsamlingen

Gash-Barka har som alle de andre regionene en egen forsamling som styrer regionen. Forsamlingen er folkevalgt og ledes av en formann. Nåværende formann er Osman Mohammed Ali.
Hårtang

En hårtang er et apparat som brukes til å forme håret.
Den første hårtangen ble oppfunnet i 1872 av den franske frisøren Marcel Grateau. Opprinnelig ble de oppvarmet over åpen ild eller på en komfyr, mens moderne tenger blir oppvarmet elektrisk eller via gassampuller.

Typer

Rettetang brukes til å rette ut håret, mens bølgetang eller krølltang brukes til å gjøre det bølgete eller krøllet.